Alexander R. Todd

Alexander Robertus Todd, Baron Todd (* 2. október 1907, Glasgow, Spojené kráľovstvo – † 10. január 1997, Oakington) bol škótsky biochemik, ktorého výskum v oblasti štruktúry a syntézy nukleotidov, nukleozidov a koenzýmov mu v roku 1957 priniesol Nobelovu cenu za chémiu.

Narodil sa neďaleko Glasgowa. Bakalársky titul získal na University of Glasgow, doktorát na Goethe-Universität Frankfurt vo Frankfurte nad Mohanom. Doktorskú prácu venoval chémii žlčových kyselín. Ďalší doktorát získal na Oriel College v Oxforde.

Potom pôsobil v Lister Institute, na Univerzite v Edinburghu, na University of London a v Cambridge. V roku 1938 sa stal profesorom chémie a riaditeľom laboratórií univerzity v Manchestri. Práve tu začal skúmať nukleozidy, zmesi, ktoré tvoria štrukturálne jednotky nukleových kyselín (DNA a RNA), za čo dostal najprestížnejšie vedecké ocenenia.

V roku 1949 syntetizoval adenozíntrifosfát (ATP) a flavínadeníndinukleotid (FAD). V roku 1955 objasnil štruktúru vitamínu B12, neskôr pracoval na skúmaní štruktúry a syntézy vitamínu B1 alebo vitamínu E a študoval alkaloidy nachádzajúce sa v hašiši a marihuane.

Za svoj život získal na 40 čestných titulov. V rokoch 19521964 bol predsedom britskej vládnej rady pre vedu. V rokoch 19751980 bol prezidentom Kráľovskej spoločnosti (Royal Society for the Improvement of Natural Knowledge). Bol povýšený do šľachtického stavu – v roku 1954 získal titul sir, v roku 1962 titul barón.

Referencie

Externé odkazy 
 Profil na Nobel prize.org

Zdroj 

Škótski chemici
Britskí chemici
Nositelia Nobelovej ceny za chémiu
Britskí nositelia Nobelovej ceny
Osobnosti z Glasgowa
Členovia Kráľovskej spoločnosti
Držitelia Copleyovej medaily
Nositelia Davyho medaily
Škótski biológovia
Vyučujúci na University of Cambridge
Členovia United States National Academy of Sciences
Členovia American Academy of Arts and Sciences
Členovia Snemovne lordov